cyanic-selkie/wikianc huggingface dataset:
Benjamin Wegner
Blaafarveværket og andre industriinteresser i Norge
Wegner solgte det meste av Frogner Hovedgård i 1848 for 72 500 speciedaler, men beholdt Frognerseteren med Frognerseterskogen, som dermed ble skilt fra hovedgården, samt enkelte andre eiendommer og rettigheter, herunder et landsted og en av Frognerløkkene med tanke på eiendomsutvikling (løkken Kullebunden, Skovveien 10). Familien bosatte seg i 1849 sentralt i Christiania, først i Kirkegaden 28 og senere i Prindsens Gade 12. Han kjøpte i 1855 lystgården Dronninghavn på Bygdøy (da kalt Ladegaardsøen), som da omfattet over 200 mål og som familien brukte som sommerbolig. I tillegg eide han et mindre landsted ved Bekkebukten nær Hukodden på Bygdøy. Etter hans død solgte arvingene Frognerseteren med Frognerseterskogen til Thomas Heftye. Han var medlem av herreklubben Norske Selskab fra 1835.
Eva Henriette Mohn
Eva Henriette Ingdahl Mohn (født 1961) er en norsk sexolog og samlivsterapeut som blant annet har drevet Barn Voksen Senteret i Trondheim, et senter som tilbyr hjelp med samlivs- og familieproblemer, barns atferdsvansker, skolevansker og dysleksi.
Hun har sammen med Frida Kahlisto gitt ut boka Venus – norske kvinner sett nedenfra (2005).
Benjamin Wegner
Blaafarveværket og andre industriinteresser i Norge
Benjamin Wegner døde på landstedet Dronninghavn på Bygdøy 9. juni 1864 og ble begravet på Gamle Aker kirkegård 13. juni 1864; ektefellen ble begravet i samme grav i 1875. Gravminnet eksisterer ikke lenger; graven lå på område 004 til høyre for kirken.
Eva Henriette Mohn
Hun ble gift i 1987 med lege Torkel Mohn.
Annet
Høsten 2005 ble hun valgt inn i styret for Trondheim Fremskrittsparti.
Benjamin Wegner
Familie
Benjamin Wegner ble gift 15. mai 1824 i Nikolaikirken i Hamburg med Henriette Seyler (1805–75), datter av L.E. Seyler (1758–1836) og Anna Henriette Gossler (1771–1836). Svigerfaren var medeier og leder for handels- og bankhuset Joh. Berenberg, Gossler & Co. (Berenberg Bank), president for Hamburgs Commerz-Depution, et av de tre politiske hovedorganene i bystaten, og medlem av parlamentet i Hamburg. På farssiden var Henriette barnebarn av den sveitsiskfødte bankieren og senere berømte «teaterprinsipalen» Abel Seyler; hennes (inngiftede) onkel var dramatikeren Johann Anton Leisewitz. På morssiden tilhørte hun bankierfamilien Berenberg/Gossler, en av Hamburgs aller fremste hanseatiske familier, av delvis nederlandsk herkomst. Henriette Seylers mormor Elisabeth Berenberg var svært velutdannet og ble partner i familiens bank i 1790; Henriette var selv en kort periode medeier i Berenberg Bank fra 1836. Ingerid Hagen skriver at «Benjamin Wegner synes å ha hatt et nært forhold til sin svigerfar Ludwig Erdwin Seyler. Det er helt på det rene at svigerfarens store kontaktnett og innflytelse i handelsmiljøer både i og utenfor Hamburg var til stor hjelp for svigersønnens senere forretningsmessige suksess. Navnet på bankierfirmaet Joh. Berenberg, Gossler & Co. dukker også hyppig opp i Blaafarveværkets arkiv.»
Benjamin og Henriette Wegner var foreldre til seks barn, hvorav fem vokste opp. Den eldste sønnen Johan Ludwig Wegner (1830–1893) var trelasthandler og senere byfogd i Larvik, og var gift med Blanca Bretteville, datter av statsminister Christian Zetlitz Bretteville; den andre sønnen Heinrich Benjamin Wegner (1833–1911) var trelasthandler og gift med Henriette Vibe, datter av professor Frederik Ludvig Vibe; den tredje sønnen Egmont Wegner (1835–1843) døde som barn; den eldste datteren Sophie Wegner (1838–1906) var gift med oberst og adjutant for kong Karl IV Hans Jacob Nørregaard; den yngste datteren Anna Henriette Wegner (1841–1918) var gift med skolemannen Bernhard Pauss; den yngste sønnen George Wegner (1847–1881) var høyesterettsadvokat og døde 33 år gammel av tuberkulose i Australia.
Augusta (el. Auguste) Helene Margaretha Calmeyer (1824–1837) bodde som pleiedatter hos familien fra hun var tre år. Hun var født i Fet i 1824 som datter av den nettopp avdøde kjøpmannen Henrich Calmeyer, og ble foreldreløs da også moren døde i 1827. Hun ble da pleiedatter hos det unge ekteparet Henriette og Benjamin Wegner, som da bodde på herregården Fossum og fortsatt ikke hadde egne barn. Augusta døde som trettenåring av «nervefeber» under et opphold i Hamburg i 1837. Henriette Cathrine Bidenkap (1823–1894), som tilhørte en gammel forvalterfamilie på Blaafarveværket, bodde i familien fra rundt 1837 til 1876 som pleiedatter, «husjomfru» og selskapsdame.
Benjamin Wegner er stamfar for den norske slekten Wegner. Han var farfar til amtmann og politimester Benjamin Wegner (1868–1949) og til kvinnesakskvinnen Olga Wegner, gift med høyesterettsjustitiarius Karenus Kristofer Thinn, og morfar til bl.a. den internasjonalt kjente krigskorrespondenten Benjamin Wegner Nørregaard (som var arbeidsminister i den internasjonale provisoriske regjering i Kina under Bokseropprøret), til høyesterettsadvokat Harald Nørregaard (som var formann i Advokatforeningen og i 1893 grunnla det som nå er Advokatfirmaet Hjort), til vinhandler og konsul i Tarragona Ludvig Nørregaard, til kirurg og president i Norges Røde Kors Nikolai Nissen Paus, til advokat og direktør i Norsk Arbeidsgiverforening George Wegner Paus og til ingeniør og industrileder Augustin Thoresen Paus. Blant hans oldebarn er bl.a. høyesterettsadvokat Jakob Thinn, sorenskriver Rolf Benjamin Wegner, fjellklatreren og motstandsmannen Egmont Nørregaard, stormester i Den Norske Frimurerorden Bernhard Paus og motstandskvinnen Henriette Bie Lorentzen. Benjamin Wegner er tippoldefar til bl.a. tidligere politimester i Bergen Rolf B. Wegner, tingrettsdommer Jens-Sveinung Wegner og arbeids- og velferdsdirektør Joakim Lystad.
Noter
<references group="lower-alpha" />
E4
E4 kan vise til:
KK (ukeblad)
KK (tidligere Kvinner og Klær) er Norges eldste ukeblad.
Bladet ble etablert i 1874 som Nordisk Mønster-Tidende. Det fikk navnet Kvinner og Klær i 1940, før det gikk over til kun å bruke forkortelsen KK i 1970.
KK har også en omfattende nettutgave. KK.no ble etablert 23. januar 2006 av redaktør Ine Thereze Gransæter. Per mars 2019 har KK.no cirka 1 million brukere per uke.
Opplag
Bekreftede netto opplagstall fra Mediebedriftenes Landsforening:
Leucheria leontopodioides
Leucheria leontopodioides er en plante i leucheriaslekten, innen kurvplantefamilien (Astreaceae).
Bladene danner en kompakt rosett av trange klumper og er hvit og ullet i utseende. Blomstene vokser ensom på stilker 5-8 cm høy i sommeren.
Denne arten vokser mellom 500 og 1500 meter over havet på den sørlige delen av Patagonia og Ildlandet.
Tjøme
Tjøme er den nest største øya i Færder kommune. Øya Tjøme ligger sørligst på vestsida av Oslofjorden, 12 mil fra hovedstaden, og preges i stor grad av fritidsbebyggelse. Historisk har næringsveiene sjøfart og hvalfangst betydd mye for Tjøme-folk.
I 2013 ble Færder nasjonalpark opprettet. Den omfatter skjærgården øst for øyene Tjøme og Nøtterøy.
Tarsus
Andre betydninger – se hase.
Tjøme
Tjømesaken ga kommunen oppmerksomhet i media. En arkitekt og en byggesaksleder er i 2023 begge dømt for grov korrupsjon. Strandsonen rundt Tjøme har gjennom lang tid blitt endret ved at huseiere og utbyggere enten har fått lov, tatt seg til rette eller fått hjelp til å ta seg til rette. Hyttene til noen av landets rikeste familier er trukket inn i den omfattende etterforskningen. Etter kommunesammenslåingen til Færder kommune måtte den nye kommunen opprette en ulovlighetsavdeling.
Tarsus
Tarsus er en by i Tyrkia, på slettelandet ved elva Seyhans utløp innerst i Middelhavet. Byen hadde 238 000 innbyggere, i 1997.
Tjøme
Tidligere Tjøme kommune
Tjøme ble egen kommune ved innføringen av formannskapsloven i 1837. Kommunen grenset i øst mot Oslofjorden, i sør lå Skagerrak og i vest Tønsbergfjorden som dannet grense mot Sandefjord. I nord skilte Vrengensundet Tjøme fra Nøtterøy kommune.
Tarsus
Historie
Tarsus er en svært gammel by, og historien strekker seg tilbake til steinalderen. Byen har ligget i krysningspunktet mellom flere viktige handelsruter. Den har gjennom tidene vært underlagt hettitterriket, Assyria, Perserriket, Aleksander den store, Romerriket, Armenia, Bysants, seldsjukkene og Det osmanske riket.
Tjøme
Tidligere Tjøme kommune
I forbindelse med kommunereformen vedtok regjeringen 18. mars 2016 at Tjøme og Nøtterøy kommuner skulle slås sammen til Færder kommune fra 1. januar 2018. Dette var i tråd med kommunenes egne ønsker.
Tarsus
Historie
I flere historiske perioder har Tarsus (Tarsos) vært administrasjonssenter; fra ca. 400 f.Kr. var den sete for den ene av Perserrikets fire satraper i Lilleasia, og etter romernes erobring ble byen i 66 hovedstad i provinsen Cilicia. Fra romersk tid er byen kjent som apostelen Paulus' fødeby.
Tjøme
Tidligere Tjøme kommune
Tjøme kommune besto av de langstrakte øyene Tjøme (12 km lang, 24,5 km²) i nord, videre Brøtsø (1,9 km²) og Hvasser (3,6 km²) i sørøst. Disse tre øyene har fast bosetning og bruforbindelse. I tillegg er det 475 andre større og mindre øyer og holmer uten helårs bosetning. Noen av dem har vært bebodd tidligere, som for eksempel Sandø (fra gammelt av Sanni) (1,1 km²), feriekoloniøya Hudø og Ildverket. Lengst ut mot Oslofjorden ligger Leistein og viser seilingsleden inn mot Vrengensundet. Lengst sør ligger Tristein med Færder fyr. Det regnes som Oslofjordens sørlige endepunkt.
I den såkalte Tjømesaken er tre personer tiltalt av Økokrim for korrupsjon og tjenesteforsømmelser innen byggesaksbehandling. Sakene gjelder byggesaker på øyene Tjøme, Brøtsø og Hvasser på 2000-tallet.
Naturgeografi
Landskapet på Tjøme er kupert med tydelige knauser, kløfter og svaberg; alt ligger i retningen nord-sør, og dette gjelder for hele Færder kommune. Knauser og svaberg er preget av isens bevegelse i denne retningen. Høyeste punkt er, ifølge Statens kartverk, Herkelås (80,3 moh). Holtekjæråsen er nesten like høy.
Tjøme har strender, våtmarker, skoger og kulturlandskap med en rik vegetasjon og flere sjeldne arter. Skogene er små, men omfatter flere typer fra vernskog ved kysten som skjermer innenforliggende skog, via løvskog til mørke granskogsområder. Planter og svaberg i strandsonen er utsatt for stor slitasje fra det omfattende friluftslivet på øyene.
På nordre del av øya ligger innsjøen Kynna, et vann som er rikt på dyreliv. I nord og sør har Kynna rike våtmarksbiotoper. Kynna dreneres mot Vrengensundet, og vannfallet ble på begynnelsen av 1900-tallet brukt som drivkraft for en mølle.
Paracelsus-Bad undergrunnsstasjon
Paracelsus-Bad undergrunnsstasjon er en undergrunnsstasjon på Berlins undergrunnsbanenettverk. Paracelsus-Bad er på linjen U8. Stasjonen ligger i Reinickendorf under Lindauer Allee.
Salme 88
Salme 88 er en salme i Salmenes bok i Bibelen. Det regnes å være en individuell klagesalme, men den skiller seg ut fra de andre på ett punkt. Det finnes ikke noe vendepunkt i slutten av teksten fra klage til lovsang som i alle de andre salmene i denne sjangeren. Salmen fremstiller salmistens situasjon som fullstendig håpløs, uten lyspunkt verken i fortid eller fremtid. Salmen virker følgelig i tone og innhold mer som en gjennomgripende klage over hele livssituasjonen enn som en bønn om hjelp. Salmen regnes som en av de dystreste tekster i Salmenes bok, og i Bibelen generelt.
Tjøme
Naturgeografi
Berggrunnen består av dypbergarten larvikitt, mens løsmassene er morene-, sand- og leirejord. Tjøme ligger utenfor det store raet som går gjennom Vestfold, men en eldre morene som av naturgeografer kalles Tjøme-Hvaler-trinnet krysser Tjøme og kan sees blant annet i Moutmarka og på Sandø. Tidligere kaltes denne morenen Tjøme-raet. I strandkanten er det lett å finne fossiler i løsblokker som er transportert av isen.
Paracelsus-Bad undergrunnsstasjon
Stasjonen er oppkalt etter et nærliggende bad som igjen har navnet sitt etter den sveitsiske legen og alkymisten Paracelsus.
Tjøme
Fauna
Tjøme-naturen inneholder mange sjeldne fuglearter, som blant annet rørsanger, sivsanger og sothøne. Andre arter er nattergal, fuglekonge, gjerdesmett, spurveugle, flaggspett, grønnspett, svartspett og hønsehauk. Gravand, Norges største and, hekker i våtmarksområdet Kolabekkilen og kan observeres i stort antall. Der hekker også gråhegre. Andre sjøfugler er blant annet tjeld og ærfugl. Det er ellers en stor mengde måker og andre, vanlige arter.
Salme 88
Kommentarer til den hebraiske teksten
Teksten i Salme 88 er gjennomgående enkel og forståelig. Den synes å være overlevert i en relativt god forfatning.
Paracelsus-Bad undergrunnsstasjon
Stasjonen ble åpnet 27. april 1987 som endestasjon for den nordlige utvidelsen av U8. Stasjonen forble endestasjon frem til U8 utvidet til Wittenau stasjon i september 1994.
Tjøme
Fauna
Av ville dyr på Tjøme finnes blant annet elg, rådyr, rev, grevling og ekorn. Dessuten kan mink sees både i skogen og på holmer og skjær. Tjøme er også kjent for et usedvanlig rikt insekt-liv – svært mange arter er funnet for første gang i Norge her og mange er fortsatt bare kjent fra Tjøme. Innenfor et lite område i det søndre delen av kommunen ble rundt to tredjedeler av alle arter av sommerfugler kjent fra Norge funnet, og Tjøme er også rik på biller og tovinger. Særlig Sandø, Hvasser og utmarksområdet Moutmarka i den søndre enden av Tjøme er kjent for sin rike insektfauna. Den fredede rødlistearten blodigle finnes i Tjømes innsjø, Kynna.
Salme 88
Den irrasjonelle tyranniske gud
I Salme 88 presenterer salmisten seg som et offer for Jahves irrasjonelle og tilfeldige vrede. Salmisten beskylder guden, ikke bare for å ødelegge sitt salmistens eget liv, men også for å ødelegge for sin egen sak. Dersom guden dreper salmisten i sitt sinne (vers 8, 17-18), blir det ikke flere lovsanger (vers 11-13). Det har vært vanlig å hevde i forskningen at Salme 88 er en av de tekstene hvor gud straffer syndere. Men det finnes ingen tegn i salmen på noen skyld. I teksten fremstår guden som en hersker som lar sin vrede ramme vilkårlig, og salmisten er et uskyldig offer i dette.
Tjøme
Friarealer
I samarbeid med Oslofjordens Friluftsråd har Tjøme kommune sikret 4 km² (omtrent 12 % av kommunens areal) som friarealer. Dette er friluftsområder åpne for alle. Det gjelder populære utfartssteder som Mostranda og Verdens ende med det karakteristiske vippefyret helt sør på Tjøme, flere fine strender på Hvasser (blant annet Lilleskagen, Fynsletta og på Syd) samt ei rekke øyer, for eksempel Ildverket. Det er også en rekke områder og øyer i privat eie der folk er velkomne, for eksempel på Sandø utenfor Sandøsund ved Hvasser. Forsvarets tidligere eiendom Tjønneberget på Hvasser ble i 2010 åpnet for publikum til friluftsformål. En del av de nevnte områdene ligger nå innenfor Færder nasjonalpark.
Svenska handelshögskolan
Svenska handelshögskolan (også kjent som Hanken) er en svenskspråklig høyskole innen handelsfag fag i Finland. Høyskolen ble grunnlagt i 1909 under navnet Högre Svenska Handelsläroverket og fikk sitt nåværende navn i 1927. Den var en privat høyskole frem til 1975 da den ble overtatt av staten. Høyskolen har fra starten ligget i Helsingfors, men fra 1980 gis det også undervisning i Vasa.
Tjøme
Naturvern
Hele skjærgården øst for øyene Tjøme og Nøtterøy er vernet og ligger innenfor Færder nasjonalpark. Vernet gjelder også havbunnen. Også Moutmarka som ligger på øya Tjøme vest for Verdens Ende er en del av Færder nasjonalpark.
Svenska handelshögskolan
I 2000 fikk høyskolen den europeiske kvalitetsakkrediteringen EQUIS.
Tjøme
Naturvern
En del av gården Rød ved Tjøme sentrum har vært fredet etter lov om naturvern fra 1942, men er fra 2006 regulert til landskapsvernområde. Øya Sandø ble fredet etter samme lov i 1950-årene, men den ubebodde delen av øya er landskapsvernområde innenfor nasjonalparken. Det er opprettet landskapsvernområder for planter og dyr og naturreservat for sjøfugl på mange holmer og skjær. Storemyr-Fagerbakken landskapsvernområde på Hvasser er et av de største.
Salme 88
Salmisten som sosialt avsondret
De fleste individuelle klagesalmer handler om å appellere til guddommen som skal gripe inn og endre vilkårene. Elementer av dette finner man også i Salme 88. I vers 3 finnes det en jussiv (uttrykk for ønske) «La min bønn komme fram for deg, vend øret til mitt klagerop!» Men det synes helst å handle om å bli hørt, noen helbredelse fra sykdom eller noen annen form for rehabilitering bes det ikke eksplisitt om. Verbet som brukes til å beskrive bønnen er sa`aq «skrike» i vers 2, hvor det ikke i særlig grad er bønnesituasjonen som vektlegges, men selve det ekspressive i skriket. Likeledes i vers 11-13 hvor guden beskyldes for å handle mot sine egne interesser, er det heller ikke noen eksplisitt bønn om endring. Det sentrale for salmisten er å komme til orde, og å få uttrykt sin protest.
Tjøme
Naturvern
På Lindhøy er flere gamle lindetrær fredet.
Svenska handelshögskolan
Hanken har rundt 2130 studenter og 230 ansatte. Rundt 170 personer studerer for doktorgraden.
Tjøme
Samfunn
Tjøme kommune tilsvarer Tjøme og Hvasser sogn i Tjøme prestegjeld i Tønsberg domprosti i Tunsberg bispedømme. Tjøme tilhører Sør-Øst politidistrikt og Tønsberg tingrett.
Svenska handelshögskolan
Institutter
Hanken har fem institutter. Disse er:
Forskning
Innen forskning har Hanken fire forskningsområder:
Salme 88
Salmisten som sosialt avsondret
Man kan sammenligne med de appellene som gjøres overfor jordiske konger i Det gamle testamente. Her har vi mange eksempler på hvor personer går frem for kongen for å få vedkommende til å gripe inn i deres liv (1 Kongebok 3:17-22, eller 2 Kongebok 6:26-29). Det finnes også en del eksempler på personer som fremmer klage mot kongene (2 Samuelsbok 12:1-7; 14:3-18 og Jeremia 22:1-17). Men i alle disse eksemplene forsøker de personene det dreier seg om å endre sine sosiale vilkår ved å henvende seg til sin overordnede. I Salme 88 synes dette å falle i bakgrunnen. Målet for salmisten synes å være å utøse sitt sinne. Følgelig kan han minne mer om Sjimis klage over kong David i 2 Samuelsbok 16:5-8: Sjimi uttrykker denne klagen og forbannelsen over David, uten noen utsikt til å tjene noe på det. Samme slags inntrykk kan man få over Klagen i Salme 88 - den har ikke en sosial funksjon, men den er et innspill fra utsiden. I vers 9 står det: «Du har tatt mine kjenninger fra meg og gjort det slik at de avskyr meg», og i vers 19 har man: «Du har tatt venner og frender fra meg, og mine kjenninger holder du borte». I begge versene er guden skyldig i å ha isolert salmisten fra de andre.
Tjøme
Tettsteder
Statisisk sentralbyrå regner at øya Tjøme har ett tettsted, Tjøme med et folketall på 2925 (1.1.2016).
Salme 88
Salmisten som sosialt avsondret
Det har noen ganger blitt bermerket at det ikke finnes noen fiender i Salme 88, og det pleier å være typiske for individuelle klagesalmer. Det finnes heller ingen epitet (tilnavn til gudsnavnet som «min styrke», «min tilflukt», «min klippe» - «min frelse» i vers 2 er ett unntak og skal muligens leses som «mitt skrik» - se kommentar.) som også pleier å være vanlig. Det underbygger ytterligere forskjellen i rollene i denne teksten sammenlignet med andre individuelle klagesalmer. Gud har rollen som den skyldige, som fienden og den anklagede.
Fylkesvei 335 (Sogn og Fjordane)
Fylkesvei 335 i Sogn og Fjordane (Fv335) gikk mellom Bergset og Gjerde, og mellom Espe og Høga bru i Luster kommune.
Salme 88
Døden som den endelige slutt
Passasjen vers 11-13 gir en samling retoriske spørsmål som blir lagt frem for å underbygge at guden handler irrasjonelt og mot sine egne interesser - ved å drepe salmisten i sin vrede (vers 8). I alt gis det seks retoriske spørsmål hvor alle omhandler det samme, nemlig at de døde ikke gjør noe som kan glede guden. I bildet av dødsriket heter det at - guden ikke gjør under, de døde priser ikke gud, det fortelles ikke om gudens godhet, hans trofasthet, hans undre eller gudens rettferdighet. Døden er glemselens land. Alt, både salmistens og gudens virkeområde, virker å finnes i det dennesidige. Dette står i motsetning til teksten i Salme 73:24 Hvor det heter: «24 Du leder meg med ditt råd, og siden tar du meg opp i herlighet.» Det finnes få tekster i Det gamle testamente som diskuterer hva som skjer etter livet, Salme 73 og 88 er unntak, og de gir forskjellige svar.
Fylkesvei 335 (Sogn og Fjordane)
Traséer: Høga bru – Espe 3,9 km, Gjerde – Bergset 5,4 km.
Tjøme
Nærings- og arbeidsliv
Mange på Tjøme lever indirekte av sommerturismen, og kommunen har flere småbedrifter og mindre håndverksfirmaer, blant annet båtverksteder, snekkerfirmaer og liknende, og større service- og handelssektor enn folketallet skulle tilsi. Handelsnæringen er konsentrert om Tjøme sentrum omkring Tjøme krk.
Fylkesvei 335 (Sogn og Fjordane)
2019 ble veien del av fylkesvei 604.
Pankstraße undergrunnsstasjon
Pankstraße undergrunnsstasjon er en undergrunnsstasjon på Berlins undergrunnsbanenettverk. Pankstraße er på linjen U8. Stasjonen ligger i Gesundbrunnen i Mitte under krysset mellom Badstraße, Pankstraße og Prinzenallee.
Tjøme
Nærings- og arbeidsliv
En ikke ubetydelig del av innbyggerne har imidlertid arbeid utenfor øya, med pendler blant annet til Nøtterøy, Tønsberg og Oslo, eller de jobber frilans som selvstendig næringsdrivende i frie yrker.
Pankstraße undergrunnsstasjon
Pankstraße som stasjonen har navnet sitt fra er oppkalt etter Panke som er en av bielvene til Spree.
Tjøme
Nærings- og arbeidsliv
På halvøya Mågerø nordøst på Tjøme ligger radarstasjonen CRC Mågerø. Det var Luftforsvarets kontroll- og varslingsstasjon for Østlandet og Tjømes største arbeidsplass etter kommunen. 14. juni 2012 vedtok Stortinget at Luftforsvarets stasjon Mågerø skal legges ned. Stasjonen legges ned innen 2016.
Pankstraße undergrunnsstasjon
Allerede i begynnelsen av 1900-tallet var det planer om en stasjon i nærheten av Pankstraße. Men utbruddet av første verdenskrig og økonomiske problemer gjorde at kun linjen frem til Gesundbrunnen stasjon ble bygget. Etter andre verdenskrig og delingen av Berlin fikk planene høyere prioritet.
Tjøme
Nærings- og arbeidsliv
Jordbruk og fiske har fremdeles en viss rolle for Tjømes næringsliv. Flere fiskebåter er registrert, og det er fiskerihavn på Verdens Ende. Reketråling i Ytre Oslofjord og Skagerrak er viktigste fiskeri. Skauen gård er Tjømes eneste melkeprodusent og har tatt i bruk nytt løsdriftsfjøs.
Samferdsel
I nord ligger det krokete Vrengensundet som et skille mellom Tjøme og Nøtterøy. Tidligere gikk det en pram som en enkel ferje mellom Nøtterøy og Tjøme. Ferjeleiene var fra 1886 Kjøpmannskjær på Nøtterøy og Fergeodden på Tjømesida. Rundt 1900 ble det anlagt en liten kabelferje. Ferja ble seinere motorisert. Tjøme var et populært utfartssted med stadig økende trafikk. På en fin juli-søndag i 1926 ble det fraktet hele 144 biler med den vesle motorferja, som bare tok ganske få biler av gangen, over Vrengensundet. Det ble derfor bestemt å bygge ei bru over sundet, og i 1932 sto hengebrua Vrengen bro ferdig. Den gav øya fast veiforbindelse til Nøtterøy og Tønsberg (nåværende riksvei 308). I 1981 ble det bygd ei breiere betongbru med en høyde på 27 meter og en lengde på 465 meter. Vrengenferja fortsatte for øvrig i Røssesund, men i 1952 overtok den 14 meter høye Røssesundbrua mellom Tjøme og Brøtsø.
Pankstraße undergrunnsstasjon
I likhet med Siemensdamm undergrunnsstasjon på U7 kan Pankstraße fungere som tilfluktsrom i tilfelle krise eller krig. Tilfluktsrommet kan huse 3300 mennesker og er selvforsynt med strøm, vann og surstoff.
Tjøme
Samferdsel
Fra Tjøme var det fra slutten av 1800-tallet dampskipforbindelse til Tønsberg, Kristiania og Sandefjord. De lange rutene til hovedstaden ble supplert av lokale rutebåter. Det var i alt elleve faste anløpssteder for slike båter på Tjøme, de fleste på østsida. Turen til Tønsberg tok tre, seinere to, timer og gikk også innom Nøtterøy. Båtene gikk fram til 1950-tallet. Om sommeren brakte de i helgene med seg arbeidende fedre til deres ferierende familier på Tjøme, og disse båtene ble derfor ofte kalt «Pappabåten».
Unio
Unio Hovedorganisasjonen for universitets- og høyskoleutdannede er Norges nest største hovedorganisasjon på arbeidstakersiden (etter Landsorganisasjonen (LO)) og ble etablert i 2001 under navnet Utdanningsgruppenes Hovedorganisasjon (UHO). I 2006 skiftet organisasjonen navn til Unio.
Tjøme
Samferdsel
I 1990-årene var Fergeodden på Tjøme anløpssted for hurtigbåtrute i sommersesongen mellom Arendal og Oslo.
Unio
Unio består av 13 medlemsforbund og har 380.000 medlemmer (2021).
Tjøme
Samferdsel
Fra ca. 1920 ble det rutebilforbindelse til Tønsberg, og busselskapet Øybuss trafikkerte øyene fra 1941 til 1996. I dag kjører Unibuss rute fra Sandøsund til Tønsberg, Horten og Holmestrand på oppdrag fra Vestviken kollektivtrafikk. Samme selskap trafikkerer også korresponderende rute Sundene - Verdens Ende.
Unio
Bakgrunnen for å danne en ny hovedorganisasjon i 2001 var at flere store utdanningsgrupper i offentlig sektor sto uten tilknytning til en hovedorganisasjon. Samtidig var det et ønske fra forbundene å ha tilknytning til en hovedorganisasjon som var partipolitisk uavhengig.
Tjøme
Samferdsel
Det 43 meter høye Færder fyr på Tristein er et hovedmerke for skip og båter som går ut og inn av Oslofjorden. På Hvasser er det losstasjon for Ytre Oslofjord. Tjøme radio har ansvar for båttrafikken fra svenskegrensa til Farsund og på Mjøsa, men stasjonen er nå betjent fra Horten.
Unio
I desember 2015 ble tidligere leder av Utdanningsforbundet, Ragnhild Lied valgt til ny leder Før henne var Anders Folkestad leder fra 2001 til 2015.
Tjøme
Medier
Regionalt er Tjøme en del av Tønsbergregionen. Tønsbergs Blad er den dagsavisen som har størst dekning, mens Øyene er en lokalavis som kun utkommer en gang i uken og kun satser på å dekke lokalstoff for øykommunene Nøtterøy og Tjøme.
Turisme og fritidsbebyggelse
Det kommer hver sommer en stor mengde feriegjester og hyttefolk til Tjøme. Tjømlingene kaller vanligvis disse feriegjestene fra hovedstadsområdet for «badegjester». Da øker folketallet på øyene fra rundt snaut 5000 til om lag 40 000, noe kommunens handelsbedrifter og håndverkere lever godt av.
Tjøme kommune har flere private fritidsboliger (ca. 2 200) enn helårsboliger (ca. 1 800). Hyttene ligger ofte innimellom vanlige hus, og eiendommene beslaglegger store strandområder. Gjennomsnittlig pris for de 52 hyttene som ble solgt i 2004 var 3,4 millioner kroner, deriblant Vestfolds dyreste fritidseiendom til 20 millioner kroner. Tjøme er dermed den dyreste hyttekommunen i landet. For å unngå tomme hus utenfor sommersesongen, er det boplikt ved kjøp av helårsbolig i kommunen. Det er imidlertid stor politisk uenighet om hytte- og strandsonepolitikken. En helårsbolig som passer til hytte, vil øke sterkt i verdi dersom den kan selges som det. Ulempen er at grender kan legges øde om vinteren og at unge, utflyttede tjømlinger ikke har råd til å vende hjem.
Den norske kongefamilien har privat feriested på Mågerø. Av sikkerhetsmessige grunner ligger det på militært område.
Tjøme har også Havna hotell, hytteutleie, campingplasser, pensjonater og restauranter. I Tjøme sentrum er det en liten, men idyllisk golfbane med ni hull anlagt i 1991. På øya Hudøy (eller Hudø eller Hui) rett vest for Tjøme er det dessuten feriekoloni for barn fra Oslo. Feriekoloniene ble tidligere drevet av Oslo kommune, men kommunen samarbeider i dag med Kirkens bymisjon i Oslo. Ellers driver Norges Røde kors kurs- og aktivitetssenter på Eidene hele året. Eidene senter har lange tradisjoner, blant annet som hjem for «nervøse barn» før krigen. Senteret er i dag åpent for alle, men eldre og funksjonshemmede prioriteres.
Politikk
Som følge av kommunesammenslåingen ble det avholdt felles kommunevalg på Nøtterøy og Tjøme samtidig med stortingsvalget 2017. Det ble da valgt representanter til kommunestyret i den nye Færder kommune.
Navnet Tjøme
Navnet Tjøme uttales Kjømme slik det også er skrevet på enkelte eldre dokumenter, bl.a. i det engelske sjøkartatlaset The English Pilot fra 1780. Vokalen "ø" i Tjøme uttales kort. Tjømø var lenge den offisielle stavemåte; denne formen oppsto i unionstiden med Danmark. I fornorskingsprosessen på begynnelsen av 1900-tallet ble det diskutert hvordan kommunenavnet burde bokstaveres. Språkforskere hadde da klarlagt at øynavnet antakelig stammet fra det norrøne Tjúma som kan være avledet fra «taumr», det vil si tau, og henger kanskje sammen med øyas langstrakte form. Formen Tjøme ble valgt selv om den ikke var helt i overensstemmelse med lokal uttale.
En person fra Tjøme omtales som en tjømling.
Kirkebygg og monumenter
I Tjøme sentrum ligger Tjøme kirke, en steinkirke av larvikitt fra 1867. Deler av inventaret er fra en eldre middelaldersk kirke som ble revet, middelaldersk krusifiks, barokk altertavle og prekestol. På Hvasser ligger den vesle Hvasser kirke fra 1902. 100 meter øst for Rød gård står Finn-Henrik Bodvins eiketre-monument over Tjøme-dikteren Alf Larsen, reist i 1985 og inspirert av Larsens dikt om øyas eikeskog som ikke lenger fins. Ikke langt fra vippefyret på Verdens Ende sees den omstridte skulpturen Sjømannshustruen fra 2004 av Nina Nesje, og i Sandøsund står Ståle Kalviks Brottet fra 2005. Av andre monumenter kan nevnes bautaen ved Tjøme kirke over øyas falne under krigen og ordførerbystene ved bruene over Vrengen og Røssesund.
Bygdebokarbeid
I 1920 fikk Tjøme kommune sin bygdebok. Den er skrevet og redigert av landets pioner på lokalhistorie, Lorens Berg. Tittelen er Tjømø – en bygdebok. Boka var del av en serie bygdebøker for Vestfold-bygdene. Tjømeboka er såkalt emnedelt, med separate artikler om geologi og landformer, botanikk, byggeskikk, sjøfarts- og kirkehistorie, samt en omfattende gårds- og slektshistorie. De enkelte kapitler er skrevet av anerkjente forfattere på sine fagfelt: bl.a. arkeologen A. W. Brøgger, geologen Jakob Schetelig, botanikeren Rolf Nordhagen og kunsthistorikeren Anders Bugge.
Tusenårssted
Tjøme kommunes tusenårssted er en enkel, sirkelformet plass på Verdens ende, et sted med historisk forankring og et av fylkets mest populære turområder.
Selve plassen er formet som en sirkel, belagt med steinheller og innringet av bjelker i heltre som er forankret i steinblokker og fungerer som benker. Naturen rundt er beholdt med en forsiktig forskjønning, stien fra parkeringsplassen er opparbeidet til «et naturlig sted for utforskning, lek og opplevelse», og plassen er blitt «en ny arena for kunst, kultur og folkelige arrangementer». Planene for tusenårstedet ble utarbeidet av sivilagronom Marianne Leisner og omfattet også å meisle inn korte, poetiske tekster på steinhellene som moderne helleristninger og uttrykk for «respekt for fortiden og tro på fremtiden».
Gamle Ormelet
Av andre kultursteder på sommerøya må nevnes Gamle Ormelet, også kalt Tjøme kunst- og kultursenter. Det er et populært galleri og konsertsted som holder åpent i sommermånedene for tilreisende, hyttefolk og fastboende. Gamle Ormelet åpnet i 1991, men helt siden 1923 har det vært pensjonat, og seinere danselokale, på stedet. Eier og leder er Dorte Endresen.
Liste over kommuner i delstaten Sinaloa
Den meksikanske delstaten Sinaloa består av 18 kommuner (municipios):
Tjøme
Tjøme-sangen
Dikteren og tjømlingen Alf Larsen har skrevet «Tjømø-sangen». Melodien er av Åge Myklegård, domorganist i Tønsberg.
Historie
Da den opptil 3000 meter tjukke iskappa ble borte etter siste istid for ti tusen år siden, begynte Tjømelandet å reise fra havet. Havet stod 50 meter høyere for 5-6000 år siden enn det gjør nå, og ti meter høyere omkring år 2000 f.Kr.. Fra denne tida er det spredte steinalderfunn på Tjøme, høyst sannsynlig fra fiskere. Det er likevel ingen sikre bevis på fast bosetning før vikingtida.
Snorre forteller i sine kongesagaer at Kong Sverre rodde gjennom Grindholmasundet nord på Tjøme på jakt etter baglerne i 1201. I 1718 var Tordenskiold i Sandøsund på Hvasser med orlogskipet Lolland. Herfra seilte han videre til danskekongen med beskjed om at den svenske Karl XII hadde falt.
Tjøme hørte på 16- og 1700-tallet til Laurvig Grevskab. Bøndene på Tjøme var fritatt for å levere trekull til jernverket i Larvik fordi det var lite skog på Tjøme.
Turisme
Omkring år 1900 var Tjøme i ferd med å bli et populært utfartssted for såkalte badegjester fra hovedstaden. En forutsetning for dette var de gode kommunikasjonene mellom hovedstaden og øyene i ytre Oslofjord. Badegjestene losjerte hos private; det ble etablert en rekke pensjonater og hoteller, og de skaffet seg egne fritidsboliger.
På Tjøme var det fremdeles for hundre år siden skikken å flytte i bryggerhuset om sommeren, slik at det ble ledig plass i kjøkken og stue. Den ledige plassen ble ofte leid ut til badegjester.
Et vanlig bolighus kunne ombygges til pensjonat ved å bygge på loftsetasjen slik at det ble plass til flere soverom. En stor glassveranda var pensjonatets sikreste kjennetegn, og et soveanneks kunne utvide kapasiteten. Pensjonatdriften var viktigst i 1930-årene. Folk hadde da i større grad fått regulert ferie. I 1936 var det 25 pensjonater i drift samtidig. Mange av disse ble drevet i kombinasjon med jordbruk, slik at produkter kunne brukes til pensjonatdriften. Flere av Tjømes eksisterende bedrifter i hotellbransjen har sin opprinnelse i pensjonatdriften.
Administrasjon
Tjøme var fra gammelt et anneks til Nøtterøy, men ble eget prestegjeld i 1872. Tjøme var en del av Jarlsberg og Larvik amt fram til 1919 da amtet skiftet navn til Vestfold fylke.
Skole
Etter at skoleloven ble innført i 1739, var det omgangsskole på Tjøme og Hvasser. Faste skoleordninger med egne skolebygninger kom på 1860-tallet da den nye skoleloven krevde det. Kommunen har siden hatt i alt åtte faste skoler, hvorav to er i bruk i dag. Tjøme ungdomsskole like nord for Tjøme sentrum er den nyeste. Den ble tatt i bruk i 1990 og får elever fra kommunens barneskole, Lindhøy skole, som ble bygd sør for sentrum i 1952. Hvasser skole, opprinnelig fra 1886, var den siste grendeskolen som var i drift.
Kulturminner
Det er få arkeologiske kulturminner registrert på Tjøme, og en årsak er åpenbart at da de første menneskene kom til det som i dag er Norge lå det som i dag er Tjøme under vann. Det er likevel enkelte funn fra yngre steinalder. Innenfor Storemyr – Fagerbakken landskapsvernområde på Hvasser er et helt spesielt kulturminne, som trolig har vært brukt i seremonielle sammenhenger. På Holtekjæråsen og Herkelås er det gravrøyser som er fra bronsealder eller jernalder.
Tjøme kirke med bevart inventar fra middelalderkirken som sto på samme sted er et av kommunens viktigste kulturminner.
Det er fredet flere hus fra etterreformatorisk tid på Tjøme, blant annet våningshus på Nordre Sundene, Holtane og ei steinstue i Humlesekken nær Verdens Ende. En rekke enkeltbygninger og bygningsmiljøer fremstår som kulturminner og kulturmiljøer selv om de ikke er formelt vernet, bl.a. finnes det lange steingjerder som minner om at utmarka på Tjøme var en viktig beiteressurs for et par hundre år siden.
Innenfor Færder nasjonalpark er det flere viktige kulturminner, blant annet ruinen av landets eldste fyr på Store Færder. Både ruinen og Færder fyr på Tristein er fredet etter lov om kulturminner. En rekke sjømerker er interessante kulturminner, blant annet steinvarden på Leistein. Flere skipsvrak i farvannene rundt Tjøme er fredet på grunn av sin alder.
En rekke forsvarsinstallasjoner fra Festung Norwegen er bevart på Tjøme, bl.a. Torås fort er et fredet krigshistorisk kulturminne fra andre verdenskrig.
Charles Howell III
Charles Howell III (født 20. juni 1979) er en profesjonell golfspiller fra USA. Han spiller på PGA-touren, der han har to seire.
Howell ble profesjonell i 2000. Før dette hadde han deltatt i en håndfull turneringer på PGA-touren og på Nationwide Tour som amatør, med en delt annenplass som beste plassering.
Hans høyeste plassering på verdensrankingen var en 15.-plass i 2007. Howell ble uttatt til lagturneringen Presidents Cup i 2003 og 2007.
AgustaWestland AW109
Agusta A109 er et italiensk helikopter.
Den opprinnelige A109 var planlagt utstyrt med én motor men prosjektet ble revidert for å utstyres med to motorer. En militær variant fulgte under betegnelsen A109B, men heller ikke den ble utviklet. Den første varianten som ble satt i produksjon var den sivile varianten A109A, før produksjonen startet i 1976 kjent som A109C Hirundo.
Blant sivile varianter som fulgte var den oppgraderte A109A Mk II produsert fra 1981 og A109C som var utstyrt med en mer romslig kabin.
Militære varianter inkluderer den landbaserte varianten A109KM og den maritime varianten A109KN.
Rikke Lylloff
Rikke Lylloff Madsen  (født 28. september 1978) er en dansk skuespillerinne. Hun spilte rollen som «Ennen» i den norske tv-serien Buzz Aldrin, hvor ble det av deg i alt mylderet? som ble sendt på NRK høsten 2011.
Lylloff er utdannet ved skuespillerskolen ved Odense Teater i 2004.
Raudsand
Raudsand er et tettsted i Molde kommune i Møre og Romsdal. Tettstedet har innbyggere per 1. januar, og ligger ved Tingvollfjorden omtrent ni kilometer nordøst for Eidsvåg.
Somen Tchoyi
Somen A Tchoyi (født 29. mars 1983) er en kamerunsk fotballspiller som for øyeblikket er kontraktsløs etter sist å ha spilt for West Bromwich Albion FC frem til mai 2012.
Spillerkarriere
Han kom til Odd Grenland fra Union Douala før sesongen 2005, men da Tommy Svindal Larsen kom til klubben senere samme år ble det mindre spilletid. Svindal Larsen følte heller ikke at samarbeidet hans med Tchoyi satt, så Somen ble overflødig i klubben. Før fotballferien i 2006 startet han bare fire kamper for Odd. Dette, kombinert med at han ikke har pass fra noe EØS-land, gjorde at han ble solgt videre for tre millioner kroner.
I Stabæk har han i enkelte kamper spilt glimrende, men også varierende. Først da han i sesongens siste kamper fikk spille i favorittposisjonen sin, sentral midtbane, viste han at han kunne spille jevnt, og viste seg å være en utrolig god spiller. Han ble kåret til Årets spiller i norsk fotball av VG i 2007. Somen Tchoyi ble videresolgt til Red Bull Salzburg 2. juni 2008 for et ukjent antall millioner kroner.
Tchoyi er rask, sterk og teknisk midtbanespiller. Han ble tatt ut til sin første landslagssamling for høsten 2005.
Espen Ruud
Espen Ruud (født 26. februar 1984) er en norsk fotballspiller som spiller for den norske Eliteserieklubben Odds Ballklubb. Han spiller hovedsakelig høyreback.
Han er meget offensiv og har en presis høyrefot. Espen Ruud har også spilt for Landslaget og den danske klubben OB. Hans Eliteseriedebut for Odd var 21. september 2003 da han kom inn i det 85. minutt i 3-0 seieren mot Aalesund. Ruud sin første scoring i tippeligaen var i 2-2 oppgjøret mot Brann den 23. oktober 2005.
Klubbkarriere
Ruud kom fra IL Hei til Odd Grenland som junior, men han ble lånt ut til Pors Grenland i 2002-sesongen. I 2003 fikk han kontrakt med Odd. Han etablerte seg som fast i forsvaret til Odd i 2005, mens han året etter først og fremst ble brukt på midtbanen.
Før 2007-sesongen ble han koblet til Viking, men ble holdt igjen av Odd da klubben bare hadde til hensikt å selge en spiller (Rune Jarstein). Ruud lovet deretter å fullføre kontrakten med Odd Grenland ut 2008-sesongen, men 4. juni 2008 ble overgangen til danske Odense BK klar, med gyldighet fra 7. juli 2008. Motsatt vei gikk Søren Jensen.
25. november 2014 signerte han en kontrakt med Odd som strekker seg ut 2019-sesongen.
I sesongen 2007 ble han Odds toppscorer i Tippeligaen med åtte mål. Han var også visekaptein denne sesongen.
I 2019 forlenget Ruud kontrakten med Odd med to år.
I slutten av 2020 rød Ruud akillessen, og måtte bruke det neste halve året på å komme seg tilbake i form igjen.
Espen Ruud forlenget kontrakten med Odds Ballklubb med ett år både i 2021 og 2022, og har nå kontrakt ut 2023-sesongen.
Landslagskarriere
Ruud debuterte for det 14. november 2009 i 1-0-seieren mot. Totalt har han 34 landskamper. Han har også 21 kamper for aldersbestemte landslag.
Hellendoorn
Hellendoorn er en kommune øst i Nederland, femten kilometer fra Almelo. Regionen heter Overijssel. Hellendoorn er en kommune og ei bygd i fylket Overijssel på/ved grensen av Salland of Twente. Kommunen telte på første juli 2006 36.118 innbyggere på ei overflate av 139,03 km. Hellendoorn er særlig blir kjent gjennom Eventyrparken. Kommunen er en del av plus regio Twente.
Trafikk og transport
Lokaltoget fra Zwolle til Enschede stopper to ganger i timen i retning av Nijverdal. Den andre stasjonen i kommunen er Daarlerveen på jernbanelinjen Almelo-Mariënberg.
Riksveien 35 går tvers gjennom Nijverdal og lager i rushtid store trafikkorker i sentrum. Kommunen jobber på en løsning på trafikkproblemet i kombiplan Riksvei 35.
Tettsteder i Hellendoorn
Daarle, Daarlerveen, Eelen en Rhaan, Egede, Haarle, Hankate, Hexel, Hulsen, Marle og Nijverdal (kommunehus).
Herman Wedel-Jarlsberg
Bakgrunn
{| Herman Wedel-Jarlsberg ble født som nesteldste sønn av Frederik Anton Wedel Jarlsberg (1748–1811), greve til Jarlsberg og dansk-norsk diplomat, og Catharina Storm (1756–1802). Foreldrene ble separert i 1797. Han var oppkalt etter morfaren Caspar Herman von Storm, stiftamtmann i Akershus, som i sin tur var oppkalt etter sin morfar Casper Herman Hausmann.
Som diplomatsønn tilbrakte Wedel lite av oppveksten i Norge. Han studerte jus, statsvitenskap og filologi i København, og tok juridisk embetseksamen der i 1801.
Virke
Etter juridisk eksamen i 1801 hadde Wedel flere embeter på finanssiden i den dansk-norske statsadministrasjonen. I 1806 ble han utnevnt til amtmann i Buskerud, et embete han hadde fram til 1813. I 1807 giftet han seg med Karen Anker, datter av godseier Peder Anker på Bogstad. Da Danmark-Norge kom i krig både med Sverige og Storbritannia, ble forbindelsen mellom tvillingrikene brutt, og forsyningssituasjonen i Norge ble prekær. Wedel fikk i oppdrag å sikre kornforsyningene til Norge og foretok i den forbindelse flere farefulle reiser til Danmark. I 1808 ble han medlem av den norske regjeringskommisjonen under ledelse av prins Christian August.
I 1809 tok han initiativet til å stifte Selskabet for Norges Vel sammen med Jakob Rosted og Hans Arentz. Etter farens død i 1811 arvet han grevskapet Jarlsberg ved Tønsberg. Under krigen mot Sverige dannet og ledet han et eget frikorps.
I 1822 ble han stilt for riksrett på grunn av et statslån tatt opp i Berlin hos bankhuset Gebrüder Benecke, men ble frikjent. Han trakk seg deretter tilbake til sitt gods Jarlsberg ved Tønsberg. I 1824 ble greven eier av jernverkene etter Peder Anker, som da besto av Bærums Verk, Fossum, Maridalen, Hakadals Verk og Moss Jernverk. Ved hans død i 1840 ble driften av jernverkene overtatt av sønnen, baron Harald Wedel Jarlsberg.
Wedel ble den 11. mai 1825 utnevnt på Stockholm slott til ridder av den svenske Serafimerordenen, og i 1839 tildelt samme orden «med briljanter». Hans ridderplate med slektsvåpenet henger i Riddarholmskyrkan, Stockholm.
Herman Wedel Jarlsberg var innvalgt på Stortinget fra 1824 til 1830, og Stortingets president 1824, 1827, 1828 og 1830. Han var første finansminister etter oppløsningen av Regjeringsrådet/statsrådet i 1814 og i to perioder til 1822, i samme periode var svigerfaren Peder Anker statsminister. Wedel bygget blant annet opp Norges Bank og statsapparatet i Norge ble i stor grad utformet etter hans modell. Han ble i 1836 utnevnt til stattholder i Norge med fullmakt som visekonge.
Den engelske presten Richard Carter Smith besøkte «visekongen» på Bogstad i 1838 og gir denne beskrivelsen:
I 1840 skulle Wedel til Tyskland på kurbad, for å unngå København, der Christian Frederik var blitt konge, reiste han via Ystad i Sverige. Wedel døde på denne turen til Tyskland.
Grev Wedel var en av de 41 ledende norske borgere som bidro til å gjøre opprettelsen av Det Kongelige Frederiks Universitet (Universitetet i Oslo) mulig gjennom donasjoner.
Grunnloven og løsrivelse fra Danmark
Wedel mislikte Norges underordnete stilling i unionen med Danmark og arbeidet for en tilnærming til Sverige. Etter at den svenske adelen hadde avsatt Gustav IV Adolf i 1809, hadde han utstrakt hemmelig kontakt med Sverige om en mulig norsk-svensk union. I utgangspunktet ønsket han en nordisk union under den dansk-norske kongen, men fikk ikke støtte for dette hos kong Frederik VI. Da prins Christian August ble valgt til svensk tronfølger under navnet Carl August, sluttet Wedel seg til planene om en forening med Sverige under den fremtidige kongen, som var meget vel ansett i begge land. Men Carl Augusts uventede død i 1810 gjorde planen urealistisk.
Da kong Frederik VI ved freden i Kiel i 1814 avsto Norge til kongen av Sverige, gikk han som medlem av riksforsamlingen på Eidsvoll betinget inn for en forening med Sverige, og ble leder for unionspartiet i forsamlingen. På Eidsvoll var han også medlem av Konstitusjonskomiteen som arbeidet med sammenstilling av den nye grunnloven.
Morten Nordhagen Ottosen ved Universitetet i Oslo og professor Lee Sather fra USA mener at Wedel Jarlsberg høsten 1809 ville sulte nordmennene ihjel for å oppnå sine politiske mål. Disse påstandene ble imøtegått av historikerne Carl Emil Vogt, Bård Frydenlund og Øystein Rian.
Ifølge Carl Emil Vogt ble løsrivelse fra Danmark knapt diskutert før 1814, med Wedel som et viktig unntak. Handelsblokaden fra 1807 skapte store problemer for Norge og i 1809 var det hungersnød. Wedel reiste til Danmark for å overbevise kongen om en egen politikk for Norge. Kongens likegyldighet til den håpløse situasjonen gjorde Wedel overbevist om at union med Sverige og løsrivelse fra Danmark var nødvendig, ifølge Vogt. Wedel innledet etter dette hemmelige samtaler med Sverige og fryktet flere ganger at forsøket på opprør mot kongen i København skulle bli avslørt.
Jarlsberg hovedgård
I 1683 kjøper den tyske friherren Gustav Wilhelm von Wedel hovedgården Jarlsberg. Han får løfte av Christian V om at eiendommen skulle bli grevskap med han som lensgreve, noe som ble oppfylt året etter. Det anlegget denne første greven i slekten oppførte, er fortsatt kjernen i den nåværende hovedbygningen. Da grev Herman Wedel Jarlsberg overtar eiendommen i 1811 er bygningen i en miserabel forfatning. Med den danske arkitekten Gerhard Løser sine tegninger begynte byggearbeidene i 1812, og ny monumental hovedbygning i streng empirestil med to fløyer sto ferdig i 1814. Greven benyttet allikevel bare bygningen i en begrenset grad. Bogstad gård forble på mange måter familiens hoved-bopel.
Ettermæle
I 1845 ble det avduket et monument over Wedel-Jarlsberg på Dronningberget på Bygdøy i Oslo, og i 1852 ble Grev Wedels plass i Kvadraturen i Oslo oppkalt etter ham. Wedel-Jarlsbergmonumentet på Bygdøy ble restaurert av Riksantikvaren i 2007.
I Stavanger er han hedret med Herman Wedels gate på Kampen (delområde i Stavanger) i Eiganes og Våland bydel.
Lindauer Allee undergrunnsstasjon
Lindauer Allee undergrunnsstasjon er en undergrunnsstasjon på Berlins undergrunnsbanenettverk. Lindauer Allee er på linjen U8. Stasjonen ligger i Reinickendorf under Lindauer Allee.
Etter byggingen av drabantbyen Märkisches Viertel på 1960-tallet var det planlagt å bygge ut U8 til den.
Stasjonen ble åpnet 25. september 1994 som del av en nordlige utvidelse av U8 til Wittenau stasjon.